Marie-Paule Molitor-Peffer

D'Marie-Paule Molitor-Peffer, gebuer de 7. Oktober 1929 an der Stad Lëtzebuerg, a gestuerwen den 9. September 1999 bei Loriol, war eng lëtzebuergesch Fraendoktesch.

D'Marie-Paule Molitor-Peffer war bekannt fir hiert Engagement a Punkto sexueller Opklärung a Partnerschaftsberodung. Als laangjäreg Presidentin (1967 bis 1992) vum Planning familial"Marie-Paule Molitor-Peffer," In: d'Letzeburger Land, 39. Jg., nº 13 (27.03.1992), p. 2 [Digitised by the National Library of Luxembourg]. huet si sech an der Press an op Radio Lëtzebuerg fir hiert Uleies agesat.

Si huet sech och géint de sexuellen Abus vu Kanner engagéiert, och duerch hir Elteren"Virun 10 Joer ass d'Marie-Paule Molitor-Peffer verongléckt". rtl.lu, 09.09.2009, 10:06 - Fir d'lescht aktualiséiert: 09.09.2009, 14:01., a war Expertin fir sou Fäll viru Geriicht. Ausserdeem huet se Policeagente forméiert, wéi se Frae befroe sollten, déi eng Vergewaltegung erlidden haten„'Die Menschen auf dem Weg ins Glück begleiten'“ tageblatt.lu 09/09/2009 08:54:00.

D'Marie-Paule Molitor-Peffer ass den 9. September 1999 an engem Autosaccident, zesumme mat hirem Mann, dem Georges Molitor, leie bliwwen.

 Gielercher 
 "mention honorifique exceptionnelle" beim Prix Korczak 1997 vun der Stëftung Kannerschlass 
 Prix Nic. Thoma vun der Enseignantsgewerkschaft FGIL
 Commandeur vum Ordre de Mérite du Grand-Duché de Luxembourg (Promotioun 1997)

Follgend Gemengen hunn eng Plaz oder eng Strooss no der Marie-Paule Molitor-Peffer genannt:
 D'Gemeng Suessem huet 2009 eng vun den neie Stroossen op Belval-Nord no hir genannt. 
 D'Gemeng Déifferdeng huet ëm 2012 eng vun den neie Stroossen am Quartier Arboria no hir genannt.
 D'Gemeng Mamer huet 2013 eng Strooss (Klunscheknupp) no hir ëmbenannt.
 Och zu Bartreng an zu Stroosse gëtt et eng Rue Rue Dr Marie-Paule Molitor-Peffer.
 D'Stad Lëtzebuerg huet am Joer 2023 op der Izeger Knupp – an engem neien Deel vu Bouneweg – eng vu sechs Stroossen déi den Numm vun enger Fra kruten, no hir genannt.

 Wierker 
Sexualität ist mehr. (1982)
 Liebe Macht Mut. (1988)

 Literatur 
 Josiane Kartheiser: Ärztin ohne Furcht und Tadel - Dr. Marie-Paule Molitor-Peffer und ihr Lebenswerk. Editions Phi, 2023.

Kategorie:Lëtzebuergesch Dokteren
Kategorie:Commandeur de l'Ordre de Mérite du Grand-Duché de Luxembourg
Kategorie:Gebuer 1929
Kategorie:Gestuerwen 1999
Kategorie:Persounen, no deenen eng Struktur zu Lëtzebuerg genannt ass